અત્રે નોંધનીય છે કે આ મુદ્દે થઇ રહેલી રાજનીતિથી ગામલોકો પરેશાન છે. સવારે એક મહિલાનાં નેતૃત્વમાં જઇ રહેલી ભીડે ગામમાં બહારથી આવનારા લોકો અને મીડિયાને બહાર કાઢી મુક્યા હતા. અત્રે ઉલ્લેખનીય છે કે દિલ્હીનાં પરા વિસ્તારમાં આવેલ દાદરીમાં સોમવારે રાત્રે મોહમ્મદ અખલાક (50) અને તેનાં 22 વર્ષનાં પુત્ર પર લગભગ 100 લોકોનાં ટોળાએ હુમલો કર્યો હતો. તેને ધરની બહાર કાઢીને ઢોર માર માર્યો હતો. જેમાં અખલાકનું મોત થયું હતું. જ્યારે તેનાં પુત્રની હાલત ગંભીર છે. મહત્વની બાબત છેકે આ ઘટનાં બાદ રાજનીતિ ચાલુ થઇ ગઇ હતી. હાલ ગામનાં લોકો ભારે પરેશાન છે. તેઓએ એક મીડિયા કર્મચારી પર પણ હૂમલો કર્યો હતો. તેની ગાડીનો ભુક્કો બોલાવી દીધો હતો. કેમેરાને પણ નુકસાન પહોંચાડ્યું હતું.